चुनावों की मतगणना को लेकर जिला चुनाव अफसर ने लिया प्रबंधों का जायजा
भारतीयचुनाव कमिशन के आदेशों पर 11 मार्च को होने वाली वोटों की मतगणना को लेकर विभिन्न गिनती केंद्रों में सभी प्रबंधों को पूरा कर लिया गया है। इस संबंध में जिला चुनाव अफसर कम डीसी घनश्याम थोरी ने गिनती केंद्रों का दौरा कर प्रबंधों का जायजा लिया। उन्होंने बताया कि सभी केंद्रों पर 90 फीसदी के लगभग बेरिकेडिंग का काम कर दिया गया है। जबकि बेरिकेडिंग इस प्रकार की गई है कि स्ट्रांग रूम से काउंटिंग हाल की तरफ हर एक विधानसभा हलके की पोल हुई ईवीएम लेकर जाने के लिए अलग रास्ता है। वहीं किसी भी बिंदू पर दो विधानसभा हलकों का रास्ता आपस में नहीं मिलता।
उन्होंने बताया कि 8 मार्च को सभी 6 विधानसभा हलकों के आब्जर्वर गिनती केंद्रों की चेकिंग करेंगे। जबकि गिनती केंद्रों में आब्जर्वर के अलावा अन्य किसी को भी मोबाइल फोन लेकर जाने की आज्ञा नहीं है। वहीं सभी काउंटिंग हाल में वीडियोग्राफी की जाएगी। इसके लिए गिनती केंद्रों में अंदर हर जगह पर पोलिंग स्टाफ के साथ सभी की चेकिंग की जाएगी उम्मीदवारों के लिए गिनती केंद्रों के बाहर बैठने का अलग से प्रबंध किया गया है। उन्होंने बताया कि रामपुरा फूल के आब्जर्वर सीटी उदय चंद्रन, बठिंडा शहरी के आब्जर्वर दिवाकर नाथ मिश्रा, तलवंडी साबो के आब्जर्वर अनिल कुमार, बठिंडा देहाती के आब्जर्वर विनय निगम, भुच्चो मंडी के आब्जर्वर संजय कुमार मौड़ के आब्जर्वर श्री रूही खान है।
इस मौके पर सहायक जिला चुनाव अफसर डॉ. शैना अग्रवाल, रिटर्निंग अफसर बठिंडा शहरी साक्षी साहनी, रिटर्निंग अफसर भुच्चो मंडी राहुल चाबा, रिटर्निंग अफसर बठिंडा देहाती अनिल गर्ग, रिटर्निंग अफसर रामपुरा फूल नरिंदर सिंह धालीवाल, रिटर्निंग अफसर तलवंडी साबो सुभाष कुमार खटक रिटर्निंग अफसर लतीफ अहमद के अलावा अन्य स्टाफ मौजूद था।
डीसी घनश्याम थोरी चुनावों की मतगणना को लेकर प्रबंधों का जायजा लेते हुए।
hin_Deva hin_Deva hin_Deva bho_Deva hin_Deva